અગાઉ બડે ભૈયા તરીકે જાહેર થયેલી રાજશ્રી પ્રોડક્શનની આ ફિલ્મનું નામ હવે પ્રેમ રતન ધન પાયો કરી દેવાયું છે અને તેનું દિગ્દર્શન સૂરજ બરજાત્યા કરી રહ્યાં છે. સૂરજે સલમાન ખાન સાથે મૈંને પ્યાર કિયા, હમ આપકે હૈં કૌન તથા હમ સાથ સાથ હૈં જેવી સફળતમ્ ફિલ્મો આપી છે. બરજાત્યાએ જ સૌપ્રથમ 1989માં સલમાન ખાન અને ભાગ્યશ્રી સાથે મૈંને પ્યાર કિયા રજૂ કરી હતી. આ ફિલ્મથી સલમાન સફળ એક્ટર તરીકે પ્રસ્થાપિત થયા હતાં. 1994માં સલમાન-બરાજાત્યાએ આ સફળતા હમ આપકે હૈં કૌન દ્વારા દોહરાવી. જોકે 1999માં આવેલી તેમની ત્રીજી ફિલ્મ હમ સાથ સાથ હૈં એટલી સફળ ન થઈ શકી, પરંતુ સૂરજ બરજાત્યાને બડે ભૈયા ફિલ્મ પાસે ઘણી આશાઓ છે. અને હવે પંદર વરસ બાદ સલમાન-રાજશ્રીનું મિલન થઈ થયું છે અને સલમાન ખાન પ્રેમ રતન ધન પાયોના સેટ ઉપર પહોંચી ગયાં છે.